cyanic-selkie/wikianc huggingface dataset:
Ստոծանիական ճողվածք
Համաճարակաբանություն
Ստոծանիական ճողվածք առաջանալու հավանականությունը աճում է տարիքի հետ։ 50 և ավելի բարձր տարիքի մարդկանց 60%-ը ունի ստոծանիական ճողվածք ։ Այս դեպքերից 9%-ի մոտ դիտվում են ախտանիշները, կախված ստորին կերակրափողային կապանի վիճակից։ 95%-ի մոտ լինում է սահող ճողվածք, իսկ 5%-ի մոտ հարկերակրափողային ճողվածք։
Ստոծանիական ճողվածքը հաճախ հանդիպում է Հյուսիսային Ամերիկայում և Արևմտյան Եվրոպայում, իսկ ավելի հազվադեպ է Աֆրիկական երկրներում ։ Որոշ հետազոտություններ ցույց են տվել, որ սննդային թելիկներով աղքատ սնունդ օգտագործելը և բարձր դիրքով կղազատում կատարելը կարող են բարձրացնել ռիսկը ։
Բորիս Շիբորին
Բորիս Շիբորին (Бори́с Алексе́евич Щибо́рин, ), ռուս դիվանագետ։
Կենսագրություն
Ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
Անձնական կյանք
Ամուսնացած է, ունի մեկ որդի։
Լիտվինա
Լիտվինա (Litvina), գյուղ Էստոնիայի Պիլվամաա նահանգի Վեռսկա շրջանում։
2011 թվականի տվյալներով գյուղում բնակվում էր 9 մարդ։
Արտաքին հղումներ
Կատեգորիա:Էստոնիայի Պիլվամաա նահանգի Վեռսկա շրջանի բնակավայրեր Կատեգորիա:Էստոնիայի գյուղեր
Վյազովկա (գյուղ, Բուգուլմինսկի շրջան)
Վյազովկա (Вязовка), գյուղ Ռուսաստանի Թաթարստան հանրապետության Բուգուլմինսկի շրջանի կազմում։
Բնակչությունը 2000 թվականին գրանցված տվյալներով կազմում էր 679 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:19-րդ դարում հիմնադրված բնակավայրեր Կատեգորիա:Ռուսաստանի Թաթարստան հանրապետության Բուգուլմինսկի շրջանի բնակավայրեր
Լանկաստեր շրջան (Փենսիլվանիա)
Լանկաստեր շրջան (Lancaster County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.549 կմ² է, բնակչությունը՝ 519.445 մարդ (2010 թ. տվյալներով)։ Շրջկենտրոնն է Լանկաստեր բնակավայրը։ Կազմավորվել է 1729 թ.։
Կատեգորիա:Փենսիլվանիայի շրջաններ
Մալերբ սյուր Աժոն
Մալերբ սյուր Աժոն (Malherbe-sur-Ajon), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2013 թվականի դրությամբ կազմում է 494 մարդ, բնակչության խտությունը` 41.97 մարդ/կմ²։ Բնակավայրը զբաղեցնում է 11.77 կմ² տարածք։
Բնակավայրը ստեղծվել է 2016 թվականի հունվարին` Բանվիլ սյուր Աժոն և Սեն Անյան լը Մալերբ համայնքների միավորման արդյունքում։
Ալեքսան Պողոսյան
Ալեքսան Պողոսյան (հունվարի 28, 1957), Հայաստանի Հանրապետության Ազգային Ժողովի պատգամավոր։
Կենսագրություն
Ալեքսան Պողոսյանը ծնվել է 1957 թվականի հունվարի 28-ին Սևան քաղաքում։ 1986 թվականին ավարտել է Մոսկվայի Գ.Պլեխանոսի անվան ժողովրդական տնտեսության պետական ինստիտուտը։ Ստացել է տնտեսագետի որակավորումը։ 1975-1978 թվականներին աշխատել է Սևանի շրջկոոպի հասարակական սննդի համակարգում, 1978-1979 թվականներին՝ «Սևան» մոթելում, 1979-1981 թվականներին «Հայձուկբուծ» վարչությունում՝ տեղամասային տեսուչ, 1982-1998 թվականներին Սևան քաղաքի հացամթերքների կոմբինատում աշխատել է արտադրամասի ավագ վարպետ ։ 1998-1999 թվականներին եղել է Սևանի «Ձուկգործարան» ԲԲԸ-ի խորհրդի անդամ։ 1999 թվականի մայիսի 30-ին ընտրվել է Ազգային Ժողովի պատգամավոր թիվ 44 ընտրատարածքից։ Եղել է Ազգային Ժողովի սոցիալական, առողջապահության և բնության պահպանության հարցերի մշտական հանձնաժողովի անդամ։ Եղել է «Միասնություն» խմբակցության անդամ, ՀՀԿ անդամ։
Անձնական կյանք
Ամուսնացած է, ունի երեք երեխա։
Ծանոթագրություններ
Կատեգորիա:ՀՀ ԱԺ 2-րդ գումարման պատգամավորներ Կատեգորիա:1957 ծնունդներ Կատեգորիա:Հունվարի 28 ծնունդներ Կատեգորիա:Հայ տնտեսագետներ Կատեգորիա:ՀՀԿ անդամներ
Ավգուստո Ֆերնանդես դե Ավիլես
Ավգուստո Ֆերդինատես դե Ավիլես, (Augusto Fernández de Avilés, ), 20-րդ դարի իսպանացի հնագետ։
Կենսագրություն
Եղել է Անտոնիո Գարսիա ի Բեյիդոյի աշակերտը։ Դոկտորական դիսերտացիան պաշտպանել է Անտոնիո Գարսիա ի Բեյիդոյի ղեկավարությամբ Մադրիդի Կոմպլուտենսե համալսարանում, Ալբասետե նահանգի «Սրբերի բլուր» պեղումներ թեմայով։ Երկուստեք համագործակցությունը եղել է շարունակական ։ Եղել է Մուրսիա քաղաքի հնագիտական թանգարանի տնօրեն, ավելի ուշ՝ Մադրիդի Ազգային հնագիտական թանգարանի «Անտիկ ժամանակաշրջանի» բաժնի պետ, 1940 թվականից՝ Գարսիա ի Բեյիդոյի հիմնադրած «Իսպանիայի հնագիտական արխիվ» ամսագրի քարտուղար ։
1942 թվականին հրատարակել է աշխատություն նվիրված իսպանական բնապաշարներով լի վայրերին։ Համագործակցելով Գարսիա ի Բեյիդոյի հետ պեղումներ է կատարել Մուրսիայում, Ռիոխայում, Նավառա, Պալենսիայում, Բիսկայայում, Կանտաբրիայում։
1941 թվականին նշանակվել է Ազգային հնագիտական թանգարանի տնօրեն, որտեղ պաշտոնավարել է երկու ժամանակաշրջան՝ 1941-1952 թվականներին և 1967 թվականից մինչև մահ 1968 թվական։
Արտաքին հղումներ
Կատեգորիա:Մադրիդ քաղաքում ծնվածներ Կատեգորիա:Իսպանացի հնագետներ Կատեգորիա:Մադրիդի Կոմպլուտենսե համալսարանի շրջանավարտներ
Ունիթորություն
Ունիթորություն (ունիտորություն, – միաբանող) կամ միարարություն, Հռոմի կաթոլիկ եկեղեցու հետ քրիստոնեական տարբեր եկեղեցիների միության (ունիայի) գաղափարի վրա հիմնված եկեղեցական ուղղություն, որն ընդունում է Հռոմի պապի գերագահությունը, կաթոլիկական դավանանքը, ծեսը՝ պահպանելով ժամերգության ազգային լեզուն։ Գոյություն ունեն Արևելյան միացյալ (Uniate) եկեղեցիներ կամ պատրիարքություններ, ինչպիսիք են Մարոնիտ (1216 թ.), Քաղդեական (1553 թ.), Հույն (Մելքիդ ՝ 1724 թ.), Ասորի (1783 թ.), Ղպտի (1824 թ.) կաթոլիկ պատրիարքությունները։ 1742 թ.-ին կազմավորվել է Հայ կաթողիկե պատրիարքությունը
Պատմություն
Ունիթորության առաջացումը պայմանավորված էր պապականության և արևմտաեվրոպական տերությունների աշխարհակալական քաղաքականությամբ, իսկ Ունիթորության նախադրյալներն ստեղծվել են 12-րդ դարի վերջին՝ պայմանավորված առաջին Խաչակրաց արշավանքներով։ Հայ իրականության մեջ նույնպես Ունիթորությունն ուներ քաղաքական երանգավորում. Կաթոլիկ եկեղեցու հետ միավորվելու ձգտումը նպատակ էր հետապնդում Արևմտյան Եվրոպայի ռազմաքաղաքական օգնությամբ ազատագրվել օտար լծից և վերականգնել հայկական պետականությունը։
Ունիթորությունը Կիլիկյան Հայաստանում
Ունիթորությունը տարածվել է նաև Կիլիկյան Հայաստանում, որի լատինացի և լատինամետ (առևտրատնտեսական կապերով Եվրոպայի հետ սերտորեն կապված) հայ բնակչությունը որոշակի ուժ ու դիրք է ձեռք բերել և իր նկրտումներն առավել եռանդով դրսևորել հատկապես ճգնաժամային պայմաններում։ Կիլիկյան Հայաստանի Լևոն Բ թագավորը թագադրումից (1198 թ.) առաջ առերես ծիսական որոշ զիջումներ է խոստացել Հռոմի պապին և Կիլիկիայում նրա քարոզիչներին ազատ գործելու հնարավորություն տվել, սահմանային մի շարք ամրոցներ իբրև ավատ հանձնել եվրոպական ռազմիկ-միաբանություններին։ Կիլիկյան միարարների և ազգային ավանդներին հավատարիմ հոսանքի հետևորդների միջև սուր պայքար է ծավալվել Կիլիկիայի Հայկական պետության թուլացման և անկման շրջանում (1289–1375 թթ.)։ 1307 թ.-ին Սսում և 1316-ին Ադանայում գումարված ժողովներն ընդունել են Կաթոլիկ եկեղեցու դավանանքը, ծիսակարգը և Հռոմի պապի գերիշխանությունը։ Սակայն ակնկալած ռազմաքաղաքական օգնությունը չստանալով ՝ 1371 թ.-ին Սսում չեղյալ է հայտարարվել նախորդ ժողովների ընդունած ունիան։ Հայ եկեղեցու դավանանքի, ծիսակարգի անաղարտության, ավանդական կարգի և ինքնուրույնության պահպանման համար Ունիթորության ու Կիլիկիայի լատինամետ հայ հոգևորականների դեմ անհաշտ պայքար է մղել հայ հոգևորականության ավանդապահ թևը՝ Հայոց Հյուսիսային Կողմանց կամ արևելյան վարդապետները։
Քարոզիչների գործունեությունը 13-14-րդ դարերում
1240-ական թթ. պապական քարոզիչները թափանցել են նաև բուն Հայաստան և տարանցիկ առևտրական ճանապարհների կարևոր հանգուցակետերում հիմնել արքեպիսկոպոսություններ (Սուլթանիե, Խանբալիկ-Պեկին) և եպիսկոպոսություններ (Թավրիզ, Մարաղա, Դեհխարկան, Թիֆլիս, Նախիջևան)՝ փորձելով «ճշմարիտ հավատի»բերել արևելյան հին քրիստոնյա, առաջին հերթին՝ հայ և ասորի ժողովուրդներին։ Սկզբում գործել են Ֆրանցիսկյան միաբանները, որի արդյունքում կաթոլիկացվել է Արտազի թեմական կենտրոն Սուրբ Թադեի վանքը։ 1318 թ.-ից Հռոմի պապ Հովհաննես 22-րդի հանձնարարությամբ նրանց փոխարինել են Դոմինիկյան կրոնավորները, որոնց աջակցությամբ ավելացել է Անիի, Կարինի, Թիֆլիսի, Թավրիզի, Մարաղայի և այլ վայրերի կաթոլիկացած հայ համայնքների անդամների թիվը։ Ամենանշանակալին Նախիջևանի Երնջակ գավառի եպիսկոպոսությունն էր, որը հաստատվել է 1330 թ.-ին, Քռնայի Սուրբ Աստվածածին վանքում՝ Հովհաննես Քռնեցու գլխավորությամբ, և գործել մինչև 1766 թ.-ը (ունեցել է 38 գահակալներ, որոնցից 32-ը՝ հայ վանականներ)։ Վանքում գործել է Քռնայի բարձր տիպի դպրոցը, որի դեմ դավանաբանական պայքար են մղել Գլաձորի և Տաթևի համալսարանների ուսուցչապետներն ու վարդապետները՝ Եսայի Նչեցին, Հովհան Որոտնեցին, Գրիգոր Տաթևացին և ուրիշները։ Հովհաննես Քռնեցին այստեղ հիմնել է «Կարգ Սուրբ Գրիգոր Լուսավորչի»անունով միաբանություն, որդեգրել Դոմինիկյանների տարազը (քիչ տարբերությամբ) և կանոնագիրը։ Այդ միաբանության կրոնավորները կոչվել են «Հայ միաբանող եղբայրներ» կամ ունիթորներ։
Ունիթորությունը 16-րդ դարում
16-րդ դարի վերջին սկսվել է Ունիթորության՝ դեպի արևելք տարածվելու երկրորդ շրջանը։ Հիսուսյան, Թեատինյան ու այլ միաբանությունների անդամների և Ուշիի Ուրբանյան դպրոցի (որի հայկական բաժինը 1884 թ.-ին վերածվել է քահանայապետական Լևոնյան վարժարանի) ուսուցիչների ու սաների ջանքերով կաթոլիկ հայերի համայնքներ են ստեղծվել նաև այլ վայրերում։ Հայ կաթողիկե պատրիարքության հաստատումից (1742 թ.) հետո, երբ ստեղծվել են կաթոլիկ նվիրապետական թեմեր և միաբանություններ, Ունիթորությունը աստիճանաբար կորցրել է իր նշանակությունը և մարել՝ չիրականացնելով իր հետապնդած նպատակները
Տես նաև
Կատեգորիա:Կաթոլիկ եկեղեցի Կատեգորիա:Եկեղեցական ուղղություններ
Տափերականի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզի Տափերական գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 2 հուշարձան (2 միավոր)։
|}
Կրեմնևկա
Կրեմնևկա (Кремнівка, Çaqmaq), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Սարի-Չոկմակ։
2001 թվականի տվյալներով Կրեմնևկա գյուղում բնակվում էր 626 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Բասկակովի օպերատոր
Ֆունկցիոնալ անալիզում, մաթեմատիկայի հենարաններից մեկում,Բասկակովի օպերատորները ընդհանրացումներ են Բերսթեյնի բազմադամների, սզասզ-միրաքյանի օպերատորների և լուպաս օպերատորների հետ։ նրանք սահմանվում են որտեղ (b կարող է լինել \infty),, և  ֆունկցիաների հաջորդականություն է, որը սահմանվում է [0,b] սա ունի հետևյալ հատկությունները -ում։ Նրանք անվանվել են Բասկակովի անունով, վերջինս էլ ուսումնասիրել է նրանց միացումը, շարունակական ֆունկցիաները ։
Պատասխաններ
Բասկակովի օպերատորները գծային են և դրական ։
Հղումներ
Կատեգորիա:Մաթեմատիկական անալիզ
Բարդի սև
Բարդի սև, ուռազգիների ընտանիքի, բարդի ցեղի բույս։
Նկարագրություն
Տերևաթափ, խոշոր ծառ է ՝ մինչև 30 մ բարձրությամբ և 2-4 մ բնի տրամագծով։ Սաղարթը հզոր է, վրանաձև, հաստ ճյուղերով։ Հին բնի կեղևը գորշամոխրագույն է, ծածկված ճաքերով։ Ճյուղերի վրա կեղևը հարթ է, մոխրագույն։ Միամյա շիվերը գլանաձև են, մերկ, փայլուն, դեղնավուն կամ դեղնամոխրավուն։ Բողբոջները մերկ են, գորշականաչ, խեժային խավով ծածկված, բացվելիս կպչուն են, սոսնձապատ, ուժեղ բուրմունքով։ Տերևները լայն դելտայաձև են կամ լայն ձվաձև, եռանկյունաձև, 4-12 սմ երկարությամբ և 4-15 սմ լայնությամբ, հիմքում լայն սեպաձև կամ հարթ կտրվածքով, երկու կողմից էլ մերկ, մուգ կանաչավուն, ներքևի կողմից բաց կանաչ, կոշտ, գագաթում կարճ սրածայր, մանր սղոցաեզր, գեղձիկաատամնաեզր։ Տերևակոթունը մերկ է, գրեթե հավասար տերևաթիթեղի երկարությանը, վերևի մասում սեղմված, առանց գեղձիկների։ Ծաղկակիցները գորշավուն են, մինչև 5 մմ երկարությամբ, լայն, համարյա կլորավուն, եզրերում խոր գանգրակտրվածքավոր ատամնաեզր։ Կատվիկները բացվում են տերևներից առաջ։ Ծաղկի սկավառակը կանաչասպիտակավուն է, 8-45 առէջներով, որոնց փոշանոթները ծիրանագույն են։ Վարսանդը ունի լայն-ձվաձև սերմնարան, որի սպին դեղնավուն է։ Ծաղկում է մարտ-ապրիլ ամիսներին, պտուղները հասունանում են մայիս-հունիսին։
Տարածվածություն
Բնական պայմաններում տարածված է Կովկասում, Եվրոպայում, Հյուսիսային Աֆրիկայում, Փոքր Ասիայում, Իրանում, Սիբիրում։ Հայաստանի պայմաններում հանդիպում է հյուսիսարևելյան շրջաններում, Արարատյան դաշտի նախալեռնային գոտու անտառներում (Գեղարդ), Զանգեզուրում, երկրորդային ծագում ունեցող հովտային անտառներում, գետակների ափերին, ծովի մակերևույթից 800-2100 մ բարձրության վրա։ Մեծ մասամբ վայրիացած է, հանդես է գալիս որպես արխեոֆիտ։
Կիրառություն
Արմատային համակարգը մակերեսային է, առատ արմատային մացառներ է տալիս։ Այս հանգամանքի շնորհիվ սև բարդին լայնորեն է օգտագործվում փլվածքների, ձորակների, հողալիցքերի, սողքերի, ավազների ամրացման համար։ Սակայն այդ նույն պատճառներով քաղաքների փողոցների կանաչապատման համար խորհուրդ չի տրվում օգտագործել, քանի որ արմատային մացառները քանդում են ասֆալտի ծածկոցը։ Բազմանում է սերմերով և կտրոնների միջոցով, ինչպես նաև ձողերով։ Ապրում է 100-120 տարի։
Բնափայտը օգտագործվում է որպես շինանյութ, տարաների պատրաստման համար, ցելյուլոզայի արտադրության բնագավառում։ Խոնավասեր է, լուսասեր, հողի նկատմամբ պահանջկոտ է, ցրտադիմացկուն։ Բավականին արագ է աճում։
Ծանոթագրություններ
Կատեգորիա:Ուռազգիներ Կատեգորիա:Աֆրիկայի բուսականություն Կատեգորիա:1753 թվականին նկարագրված բույսեր Կատեգորիա:Ասիայի բուսական աշխարհ
Վլադիմիր Ֆեդոսեև
Վլադիմիր Վասիլևիչ Ֆեդոսեև (Владимир Васильевич Федосеев, ), ռուս շախմատիստ, գրոսմայստեր (2011)։ Սովորում է Մոսկվայի կառավարության կառավարման քաղաքային համալսարանում։ Եվրոպայի մինչև 18 տարեկանների բացարձակ չեմպիոն (2013) (կայծակնային, արագ և դասական)։
Արտաքին հղումներ
Կատեգորիա:Ռուս շախմատիստներ Կատեգորիա:1995 ծնունդներ Կատեգորիա:Շախմատիստներ այբբենական կարգով Կատեգորիա:Շախմատի միջազգային վարպետներ
Նոյզիդլերզե Զևինկել
Նոյզիդլերզե Զևինկել (Neusiedlersee-Seewinkel), ազգային պարկ և արգելոց Ավստրիայի և Հունգարիայի սահմանին։
Ստեղծվել է 1932 թվականին։ Ազգային պարկի ընդհանուր մակերեսը կազմում է 3000 հեկտար է։ Պաշտպանում է Նոյզիդլեր Զե ծանծաղ լճի բնական համալիրը, որտեղ ձվադրում են մի շարք ջրային թռչուններ։ Արգելոցում կան զանազան լանդշաֆտներ՝ ճահիճներ, մարգագետիններ և տիպիկ եվրոպական տափաստաններ։
1993 թվականին Նոյզիդլերզե Զևինկել արգելոցը ստացել է ազգային պարկի կարգավիճակ։ Ազգային պարկը միացած է Հունգարիայի Ֆյորտե–Հանշագ պարկի հետ։ 1977 թվականից ազգային պարկը համարում է ՅՈՒՆԵՍԿՕ–ի համաշխարհային ժառանգության օբյեկտ։
Արտաքին հղումներ
Կատեգորիա:Ազգային պարկեր Կատեգորիա:Ավստրայի ազգային պարկեր
Լոուրենս շրջան (Փենսիլվանիա)
Լոուրենս շրջան (Lawrence County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 940 կմ² է, բնակչությունը՝ 91.108 մարդ (2010 թ. տվյալներով)։ Շրջկենտրոնն է Նյու Քասլ բնակավայրը։ Կազմավորվել է 1849 թ.։
Սիմոնովո (գյուղ, Բոգդանովսկոե գյուղական բնակավայր)
Սիմոնովո (Симоново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Լճի օրիորդը
Լճի օրիորդը (La Donna del lago), Ջոակինո Ռոսսինիի օպերա երկու գործողությամբ։ Իտալերեն լիբրետոն Անդրեա Լեոնե Տոտտոլայի ըստ Վալտեր Սկոտի համանուն պոեմի։ (1810)։
«Լճի օրիորդը» առաջին իտալական օպերան է, որը հիմնված է Սկոտի ռոմանտիկ ստեղծագործություններից մեկի վրա և ազդարարում է Ռոսսինիի ստեղծագործական ժառանգությունում ռոմանտիզմի ուղղության սկզբնավորումը։
Ծանոթագրություններ
Կատեգորիա:Ռոսսինիի օպերաներ Կատեգորիա:Իտալերեն օպերաներ Կատեգորիա:1819 թ. օպերաներ Կատեգորիա:Սկոտի ստեղծագործությունների հիման վրա օպերաներ
Լիու (գյուղ, Աուդռու շրջան)
2011 թվականի տվյալներով գյուղում բնակվում էր 77 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Աուդռու շրջանի բնակավայրեր Կատեգորիա:Էստոնիայի գյուղեր
Մաշինո (գյուղ, Կրասնոգվարդեյսկի շրջան)
Մաշինո (Машине, Yüzler), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Յուզեֆպոլ, Մալոե Լյախովո։
2001 թվականի տվյալներով Մաշինո գյուղում բնակվում էր 56 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Տիմուր Էյվազով
Տիմուր Էյվազով (Тиму́р Рафаи́лович Эйва́зов, ), ռուս դիվանագետ։
Կենսագրություն
1993 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Քեքառլու
Քեքառլու, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտ գյուղաքաղաքից 24 կմ հարավ-արևմուտք Խաչվա լճից հարավ-արևմուտք՝ սարահարթի վրա։
Պատմություն
Գյուղեը թուրքերի կողմից ավերվել է, իսկ բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Բնակչություն
XIX դարի վերջին ուներ 80-90 տուն հայ բնակիչ։ 1909 թ.-ին ուներ 100 տուն հայ և 35 տուն քուրդ բնակիչ։
Տնտեսություն
Բնակչության հիմնական զբաղմունքը հացահատիկի մշակությունն էր։
Պատմամշակութային կառույցներ
Քեքառլուն ուներ հայկական եկեղեցի։
Ագրակ (Բուլանըխի գավառ)
Ագրակ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում ։
Քեքառլու
Հասարակական կառույցներ
Գարեգին Սրվանձտյանի ջանքերով 1870 թ.-ին գյուղում բացվել էր դպրոց, որտեղ սովորում էին 36 աշակերտ ։
Ագրակ (Բուլանըխի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Քեքառլու
Ծանոթագրություններ
Կատեգորիա:Արևմտյան Հայաստանի գյուղեր
Անտոնիս Անտոնիու
Անտոնիս Անտոնիու (Αντώνης Αντωνίου, ), կիպրոսցի շախմատիստ, ՖԻԴԵ-ի վարպետ, ՖԻԴԵ-ի արբիտր, ՖԻԴԵ-ի հրահանգիչ։
Կիպրոսի վեցակի չեմպիոն (1999, 2003, 2005, 2010, 2011 և 2012 թվականներ։ Նույնքան տիտղոս ունի նաև Պարիս Կլիրադիսը, ազգային առաջնություններում ավելի շատ հաղթանակներ ունի միայն Ագատոքլիս Կանստանտինուն)։ 1996 և 1998 թվականների Կիպրոսի առաջնությունների արծաթե մրցանակակիր ։
Կիպրոսի հավաքականի կազմում տասներկու շախմատային օլիմպիադաների (1994-2016 թվականներին 2006 և 2010 թվականներիn խաղացել է առաջին տախտակի մոտ)          , Եվրոպայի չորս թիմային առաջնության (2001-2007 թվականներ)    , 2017 թվականի Եվրոպայի փոքր երկրների թիմային առաջնության մասնակից  ։
Լիմասոլում կայացած միջազգային մրցաշարի մասնակից (1997 թվական)։ Լիմասոլի բաց մրցաշարի հաղթող (1999 թվականին մասնակցում էին կիպրոսցի և հույն շախմատիստներ) ։
Արտաքին հղումներ
Կատեգորիա:Շախմատիստներ այբբենական կարգով Կատեգորիա:Շախմատային օլիմպիադաների մասնակիցներ Կատեգորիա:1970 ծնունդներ
Ուրցալանջի պատմության և մշակույթի անշարժ հուշարձանների ցանկ (Արարատի մարզ)
Այս հոդվածը ներկայացնում է Արարատի մարզի Ուրցալանջ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 3 հուշարձան (2 միավոր)։
|}
Վյազովկա (գյուղ, Սերգաչսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Սերգաչսկի շրջանի բնակավայրեր
Բեննի Քարթեր
Բեննի Քարթեր (Benny Carter, լրիվ անունը՝ Bennett Lester Carter, ), ամերիկացի ջազմեն, ջազի ողջ պատմության մեծագույն սաքսոֆոնահարներից մեկը ։
Փողհարել սովորել է իր հարևանից՝ Մայլի Բաբերից ։ Լայն ճանաչման է հասել 1920-ական թվականներին Ֆլեթչեր Հենդերսոնի բիգ բենդի համար մեղեդիներ գործիքավորելու շնորհիվ։ 1930-ական թվականներին Ջոնի Հոջեսի հետ լայն գործածության մեջ է դրել ալտ սաքսոֆոնը։ Բարձր են գնահատվել նաև նրա կատարումները որպես մենակատար փողհար։ Հռչակի, փառքի գագաթնակետին հասած երաժիշտին հրավիրել են աշխատելու Լոնդոնում՝ «Բի-բի-սի»-ում, և նա իր կատարումներով նպաստել է Մեծ Բրիտանիայում ջազի ժողովրդականության աճին ։ 1969 թվականից Բեննի Քարտերը դասախոսել է Փրինստոնի համալսարանում։ Միաժամանակ շարունակել է եռանդուն կերպով ելույթներ ունենալ և ձայնագրվել, և դա՝ նույնիսկ ութսուն, մինչև անգամ իննսուն տարին լրանալուց հետո։ 1986 թվականից սկսած՝ ութ անգամ առաջադրվել է հեղինակավոր «Գրեմի» մրցանակի և երկու անգամ հաղթող է ճանաչվել ու արժանացել այդ բարձր պարգևին։ 1987 թվականին նրան շնորհվել է պատվավոր Գրեմի մրցանակ՝ Grammy Lifetime Achievement Award՝ երաժշտական իր ողջ գործունեության ընթացքում ձեռք բերած նվաճումների համար։ 2000 թվականին էլ պարգևատրվել է արվեստի բնագավառում ԱՄՆ ազգային մեդալով։
Բեննի Քարթերի բիգ բենդի կատարումները հնչում են դասական մի շարք կինոնկարներում, այդ թվում՝ «Ամերիկացին Փարիզում» (1951) և «Կիլիմանջարոյի ձյուները» (1952) ֆիլմերում։
Կենսագրություն
Բեննի Քարթերը ծնվել է Նյու Յորքում, երաժիշտների ընտանիքում։ Մանկությունն անց է կացրել Հարլեմում, Դյուկ Էլինգտոնի նշանավոր նվագախմբի աստղերից մեկը համարվող Բաբեր Մայլիի ընկերակցությամբ , ումից էլ փողհարել է սովորել։ Երբ հասկացել է, որ Մայլիին չի կարող գերազանցել որպես փողհար, երաժշտական փող գործիքը փոխարինել է սաքսոֆոնով ։
Իբրև պրոֆեսիոնալ երաժիշտ՝ իր կարիերան սկսել է 15 տարեկանից, առաջին ձայնապնակը թողարկել 1927 թվականին, հաջորդ տարում ստեղծել իր բիգ բենդը։ 1930-1931 թվականներին ձայնագրվել է՝ համագործակցելով Ֆլեթչեր Հենդերսոնի հետ, որոշ ժամանակ եղել է McKinney's Cotton Pickers-ի նվագավարը, գործիքավորումներ կատարել Հենդերսոնի ու Դյուկ Էլինգտոնի, հետագա տարիներին՝ Լուի Արմսթրոնգի, Ռեյ Չարլզի, Էլլա Ֆիցջերալդի, Փեգի Լիի, Սառա Վոանի և այլ նշանավոր երաժիշտների համար ։ Բացի այդ, հեղինակել է մի շարք երգեր, որոնցից երկուսը՝ Blues in My Heart-ը և When Lights are Low-ն, դարձել են հիթեր։ 1930-ական թվականների սկզբներին Բեննի Քարթերն արդեն ձեռք էր բերել լավագույն ալտ սաքսոֆոնահարի և սոլո փողհարի համբավ ։ Այս ամենի հետ մեկտեղ՝ նա եղել է կինոնկարների համար երաժշտություն գրող առաջին սևամորթ հեղինակը։
Վախճանվել է 2003 թվականի հուլիսի 12-ին՝ 95 տարեկան հասակում, շնչառական խնդիրների պատճառով , Լոս Անջելեսի Սեդար Սինայ բժշկական կենտրոնում ։
Մրցանակներ և պատվավոր կոչումներ
Բեննի Քարթերը 1977 թվականին ներառվել է Down Beat ամսագրի ջազի փառքի սրահում, 1978-ին՝ սևամորթ կինոգործիչների փառքի սրահում, 1980-ին արժանացել է գործիքավորողների ու կոմպոզիտորների ամերիկյան ընկերության Golden Score մրցանակին, 1986-ին արվեստագետներին խրասխուսող ամերիկյան ոչ կառավարական National Endowment for the Arts ընկերությունը նրան շնորհել է NEA Jazz Masters մրցանակ ։
1987 թվականին ստացել է Grammy Lifetime Achievement Award մրցանակ՝ երաժշտական իր ողջ գործունեության ընթացքում ձեռք բերած նվաճումների համար, 1994-ին՝ «Գրեմի»՝ Prelude to a Kiss-ի սոլո կատարման համար, այդ նույն տարում Հոլիվուդի փառքի ճեմուղում տեղի է ունեցել նրա աստղի հանդիսավոր բացման արարողությունը ։
1990-ին Բեննի Քարտերը հռչակվել է «Տարվա ջազային լավագույն արտիստ»՝ Down Beat և JazzTimes պարբերականների անցկացրած քվեարկությունների արդյունքներով։ 1996-ին ընտրվել է Քենեդու անվան կենտրոնի պատվավոր անդամ։ Մինչ այդ՝ 1974 թվականին Փրինստոնի համալսարանն էլ նրան պատվավոր դոկտորի կոչում էր շնորհել ։ Այդ պատվավոր կոչմանը նրան արժանացրել են նաև Rutgers-ը (1991), Հարվարդը (1994), Նոր Անգլիայի երաժշտական կոնսերվատորիան (1998). : 2016-ին Ամերիկայի պատմության ազգային թանգարանը իր կազմակերպած «Ջազի գնահատման միամսյակի» («Jazz Appreciation Month») գովազդային պլակատը թողարկել էր Բեննի Քարթերի պատկերով ։
Սկավառակագրություն
Ըստ AllMusic.com-ի տեղեկատվության
Որպես երկրորդ պլանի կատարող (նվագակցող)
Լուիս Բելսոնի հետ Դիզի Գիլեսփիի հետ Jazz at the Philharmonic-ի հետ Փեգի Լիի հետ Դեյվ Փելի հետ Նենսի Վիլսոնի հետ
Արտաքին հղումներ
Կատեգորիա:Ամերիկացի երաժիշտներ Կատեգորիա:Ամերիկացի կոմպոզիտորներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի սաքսաֆոնահարներ Կատեգորիա:Ամերիկացի կլառնետահարներ
Սան Մարսելոյի աստղադիտարան
Սան Մարսելոյի աստղադիտարան կամ Պիստոլա լեռների աստղադիտարան (Osservatorio Astronomico della San Marcello, Osservatorio Astronomico della Montagna Pistoiese, աստղադիտարանի կոդը` — «104»), աստղադիտարան Իտալիայի Տոսկանա մարզում, Սան Մարսելո քաղաքի մոտ։
Աստղադիտարանում օգտագործվում են 0,4 և 0,6 մետրանոց Նյուտոն-Կասգրեյնի ռեֆրակտոր աստղադիտակներ։
Աստղադիտարանում են հայտնաբերվել 36 աստերոիդներ ։
Արտաքին հղումներ
Փոքր մոլորակների կենտրոնի կայքում աստղադիտարանի կատարած դիտարկումները
NASA ADS տվյալների բազայում աստղադիտարանի ներդրումը
1870 թվականից հետո աստերոիդների և մոլորակների արբանյակների դիտարկումները
Կատեգորիա:Աստղադիտարաններ Իտալիայում
Սերգեյ Յակովլև
Սերգեյ Յակովլև (Серге́й Я́ковлевич Я́ковлев, ), ռուս դիվանագետ։
Կենսագրություն
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1971 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Բարեկամության շքանշանի ասպետներ (Ռուսաստան)
Լիբանան շրջան (Փենսիլվանիա)
Լիբանան շրջան (Lebanon County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 940 կմ² է, բնակչությունը՝ 133.568 մարդ (2010 թ. տվյալներով)։ Շրջկենտրոնն է Լեբանոն բնակավայրը։ Կազմավորվել է 1813 թ.։
Կատեգորիա:Փենսիլվանիայի շրջաններ
(6071) Սակիտամա
Միջին հեռավորությունը Արեգակից կազմում է 2,707276 ա. մ., առավելագույնը մոտենում է 2,4076 ա. մ. հեռավորության վրա և հեռանում 3,007 ա. մ. ։ Արեգակի շուրջ մեկ ամբողջական պտույտ է կատարում 1627,04 երկրային օրվա ընթացքում, իր ուղեծրով շարժվելով միջինում 0,221261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,72° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ցուտոմու Հիոկիի կողմից հայտնաբերված աստերոիդներ Կատեգորիա:Շուջի Հայակավայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Իլյորա (քաղաք)
Իլյորա (Íllora), քաղաք և համայնք Իսպանիայում, մտնում է Անդալուզիա ինքնավար համայնքի Գրանադայի մարզի մեջ։
Համայնքը գտնվում է Լոխա շրջանում։ Զբաղեցնում է 197,43 կմ2 տարածքը։ 2010 թվականի մարդահամարի տվյալներով բնակչությունը կազմել է 10386 մարդ։ Հեռավորությունը մարզի վարչական կենտրոնից կազմում է 33 կմ։
Քաղաքի հովանավորն է հանդիսանում սուրբ Ռոխելիոն։
Ծանոթագրություններ
Կատեգորիա:Գրանադա պրովինցիայի մունիցիպալիտետներ
Յոնդո կամուրջ
Յոնդո կամուրջ (영도대교 Յոնդո-տեգյո նաև 영도다리 Յոնդո-տարի), Բուսանի Յոնդոգու և Չունգու քաղաք-մետրոպոլիտ շրջանները իրար միացնող բացովի կամուրջ, Կորեայի Հանրապետություն։ Սա երկրում առաջին և միակ բացովի կամուրջն է և Բուսանի խորհրդանիշներից մեկը։ 2006 թվականի նոյեմբերին ընդգրկվել է Բուսանի մշակութային հարստությունների ցանկում։
Պատմություն
Կամուրջը կառուցվել է 1931-1934 թվականներին՝ Ճապոնական ռազմակալման ժամանակաշրջանում և փոխարինել է նախկինում գոյություն ունեցող լաստանցմանը։Ինտենսիվ նավագնացության պատճառով կամուրջը դարձել է բացովի։ 1935 թվականի փետրվարին կամրջի վրա կառուցել են տրամվայի գիծ, որը գործել է մինչև 1967 թվականը։ 1966 թվականին մեխանիզմների մաշվածության և ջրատար խողովակների տեղադրման պատճառով կամուրջը դադարեց բացվել։
Սկզբնապես այն անվանվել է Բուսանի կամուրջ, սակայն 1980 թվականին նոր կամրջի բացվելուց հետո, պաշտոնական անվանումը փոխվեց Յոնդո-տեգյո։
2009-2013 թվականներին կամուրջը վերակառուցվել է։ Կամուրջը ընդլայնվել է մինչև 25,3 մետր, երթևեկելի մասի մակարդակը մի փոքր բարձրացվել է կամրջի ներքևի գաբարիտի մեծացման համար։ Ընդ որում կամրջի արտաքին տեսքը պահպանվել է։ Վերանորոգվել են ճաղաշարերը և լապտերները ։ Աշխատանքները, որոնց արժեքը կազմել է 110 մլրդ. վոն, ֆինանսավորել է Lotte գործարարական ընկերությունը։ Կամրջի բացումը կայացել է 2013 թվականի նոյեմբերի 27-ին ։
Կառուցվածք
Կամուրջը իննաչքանի է, բացվող և պողպատից։ Առկա բացվածքները հեծանի են և առանց կտրվածքի։ 31,3 մետր երկարությամբ բացվածքը ծածկված է միաթևանի աչքավոր ետ քաշվող և բացվող համակարգով (Շերցերի համակարգ)։ Թևի բացման առավելագույն նախագծային անկյունը կազմում է 75º։ Բացվածքի քաշը 590 տոննա է։ Հիմքերը միաձույլ երկաթբետոնից են։ Կամրջի ընդհանուր երկարությունը 214,8 մետր է, լայնությունը՝ 25,3 մետր ։
Կամուրջը նախատեսված է ավտոմեքենաների և հետիոտնների շարժման համար։ Երթևեկելի մասը ընդգրկում է իր մեջ ավտոմեքենաների երթևեկելի 6 գիծ։ Մայթերը երթևեկելի հատվածից առանձնացված են մետաղյա ցանկապատով։ Վանդակապատերի մետաղյա ցանկապատը հիմքերում ավարտվում է քարե պարապետներով։ Հիմքերին հարմարեցված են դեպի առափ տանող աստիճաններ։
Արտաքին հղումներ
Կատեգորիա:Պողպատե կամուրջներ Կատեգորիա:Հարավային Կորեայի շենքեր և կառույցներ
Անակո
Անակո (Anaco), քաղաք Վենեսուելայի Անսոատեգի նահանգում։ Ընկած է բնական գազի հանքավայրի մերձակայքում, ինչի շնորհիվ էլ բուռն թափով աճել ու զարգացել է։ Այստեղ աշխատողների եկամուտներն ամենաբարձրն են ամբողջ Լատինական Ամերիկայում։ Եվ եթե 1981 թվականին Անակոյում ապրում էր ընդամենը մոտավորապես 44 000 մարդ, ապա մինչև 2005 թվականը նրանց թվաքանակն աճել է գրեթե երեք անգամ. 2011 թվականի հոկտեմբերի 30-ի տվյալներով քաղաքի բնակչության թվաքանակը եղել է 114.555, 2014 թվականին՝ մոտավորապես 139.000 : Համայնքի զբաղեցրած տարածքը 795 քառակուդի կիլոմետր է ։ Քաղաքն ավտոխճուղիներով կապված է շրջակա բնակավայրերի և երկրի խոշոր քաղաքների հետ։ Ունի օդանավակայան։
2009 թվականին Վենեսուելայի և Չինաստանի միջև համաձայնագիր է կնքվել 468 կիլոմետր երկարությամբ արագընթաց երկաթուղու կառուցման մասին, որն Անակոն պետք է կապի Տինակո քաղաքի հետ ։
Ալագյազ (Բուլանըխի գավառ)
Ալագյազ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լոլիկով ապուր
բարև մամա ջան, ապուր պատրաստված լոլիկից։ Ավելի հաճախ օգտագործվում է այլ ավելի բարդ ուտեստների համար, որպես բաղադրամաս, և ի տարբերություն այլ ապուրների կարող է մատուցվել ինչպես սառը այնպես էլ տաք վիճակով։
Այն ավելի հաճախ պատրաստում են կտրտած լոլիկներից, կա՛մ լոլիկի պյուրեից, կա՛մ էլ և՛ առաջինից, և՛ երկրորդից։ Այս ապուրի կոնսերվացված ձևը շատ հայտնի է Ամերիկայի Միացյալ Նահանգներում և ասոցացվում է Campbell Soup–ի հետ։ Մեծ Բրիտանիայում լոլիկով ապուրը ամենահայտնի ուտեստներից մեկն է։
Լոլիկով ապուրը կարելի է համեմել տարբեր կանաչիներով, մատուցել թթվասերի, չորահացի, պանրի հետ։ Նաև այն կարելի է գնել փոշու տեսքով։
Ամերիկյան կոմպոզիտոր Ռոբերտ Էշլին իր «Իմպերիա»–ն՝ «Ատալանտա» օպերայի մասը, գրել է լոլիկով ապուրից ոգեշնչվելով։
Հայկ Համբարձումյան
Հայկ Աշոտի Համբարձումյան, հայ գրականագետ, էպոսագետ, բանասիրական գիտությունների թեկնածու (2008), ԵՊՀ հայ գրականության ամբիոնի դասախոս, ՀԳՄ անդամ, խմբագիր, լրագրող։
Կենսագրություն
Ծնվել է Երևան քաղաքում։ 1989-ից 1993 թվականներին սովորել է Երևանի Մարտիրոս Սարյանի անվան թիվ 86 միջնակարգ դպրոցում։ 1993-ից 1999 թվականներին ուսումը շարունակել է Երևանի Գրիգոր Նարեկացու անվան թիվ 137 միջնակարգ դպրոց-վարժարանում։ 1999 թվականին ընդունվել և 2003 թվականին գերազանցությամբ ավարտել է Երևանի պետական համալսարանի հայ բանասիրության ֆակուլտետի բակալավրիատը, 2003-ից ուսումը շարունակել և 2005-ին գերազանցությամբ ավարտել է մագիստրատուրան։ 2005-ին ընդունվել է ԵՊՀ հայ բանասիրության ֆակուլտետի առկա ասպիրանտուրան՝ բանահյուսություն մասնագիտությամբ։
Հայ ժողովրդական բանահյուսության, հայ հին, նոր ու ժամանակակից գրականության վերաբերյալ շուրջ հինգ տասնյակ հոդվածների հեղինակ է։ Մասնակցել ու զեկուցումներով հանդես է եկել Հայաստանում, Արցախում և արտերկրում կազմակերպված բազմաթիվ գիտաժողովների։ Մասնավորապես 2006 և 2009 թվականներին՝ «Հայկական Սասնա ծռեր էպոսն ու համաշխարհային էպիկական ժառանգությունը» երկրորդ և երրորդ միջազգային գիտաժողովներին, 2007-2010-ին՝ Հայաստանում և Արցախում անցկացաված «Երիտասարդ գրողների համաժողովներին»։ 2009-ը և 2011 թթ. «Սասնա Ծռեր» էպոսին նվիրված զեկուցմամբ և դասախոսությամբ հանդես է եկել ԱՄՆ Միչիգանի համալսարանի (Անն Արբոր) Հայագիտության ամբիոնում, Լոս Անջելեսի կալիֆորնյան (UCLA) համալսարանում։
2002-2003 թվականներին աշխատել է Երևանի օտար լեզուների «Մակսեդան» դպրոցում՝ որպես հայոց լեզվի, հայ գրականության, հայոց և նոր պատմության ուսուցիչ։ 2004 թվականին աշխատել է «Օրրան» բարեգործական կենտրոնում՝ որպես մանկավարժ։ 2005-ից 2007 թվականներին աշխատել է Երևանի Մաշտոցի անվ. համալսարանում, որպես արտասահմանյան գրականության և հայ ժողովրդական բանահյուսության դասախոս։ 2007 թվականից աշխատում է Երևանի պետական համալսարանի հայ բանասիրության ֆակուլտետի հայ գրականության ամբիոնում։ Դասախոսում է «Հայ ժողովրդական բանահյուսություն», «Հայ գրականության պատմություն», «Գրական տեքստի վերլուծության մեթոդներ և եղանակներ» առարկաները։ Զուգահեռաբար 2006 թվականից որպես սցենարիստ, խմբագիր, լրագրող աշխատում է «Շողակաթ» հեռուստաընկերությունում ։ Մշակութային, հոգևոր-կրոնական բնույթի մի շարք տեսաֆիլմերի հեղինակ է։
Երկեր
Թարգմանիչ՝
Մագդա Ջանփոլադյան, Սասունցի Դավթի ռուսական կյանքը, /թարգմ. ռուս. Հ. Համբարձումյան,  Երևան, «Անտենոր», 2015։
Խմբագրած գրքեր՝
Կազմում, խմբագրում, առաջաբան
Արտաքին հղումներ
Կատեգորիա:Հայ գրականագետներ Կատեգորիա:Հայ խմբագիրներ Կատեգորիա:Հայ լրագրողներ Կատեգորիա:Բանասիրական գիտությունների թեկնածուներ
Սիմոնովո (գյուղ, Դորոգոբուժսկի շրջան)
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դորոգոբուժսկի շրջանի բնակավայրեր
Մարյանովկա (գյուղ, Կրասնոգվարդեյսկի շրջան)
Մարյանովկա (Марянівка, Mare), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Մարե։
2001 թվականի տվյալներով Մարյանովկա գյուղում բնակվում էր 2 341 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Հարություն Արմենյան
Հարություն Գրիգորի Արմենյան (Յարութիւն Գրիգոր Արմէնեան, Haroutune Armenian, ), հայ բժիշկ, հանրային առողջապահության դոկտոր (1974), պրոֆեսոր։ Հայաստանի ամերիկյան համալսարանի նախագահ (1997- 2009)։ Բեյրութի, Բալթիմորի Ջոնս Հոփքինսի համալսարանի համաճարակաբանության ամբիոնի պրոֆեսոր, 1994 թվականից՝ Հայաստանի ամերիկյան համալսարանի առողջապահական գիտությունների հետազոտման ու զարգացման կենտրոնի տնօրեն ։
1989 թվականին Արմենյանի նախաձեռնությամբ ՀՀ-ում իրականացվել է հետերկրաշարժյան ժամանակահատվածի համաճարակաբանական հետազոտություններ, ուսումնասիրվել մանկական մահացությունը։ Մեղրիկյանների նվիրատվությամբ 1999 թվականին Երևանում հիմնադրել է Կ. Մեղրիկյանի անվան կանխարգելիչ ակնաբուժության ինստիտուտը։ Զբաղվել է նաև պարբերական հիվանդության հարցերով։
1988-2002 թվականներին եղել է «Հոդվածներ համաճարակաբանության ոլորտում» պարբերականի գլխավոր խմբագիրը, 1981-1986 թվականներին՝ համազգային կրթական միության կենտրոնական գործադիր վարչության, 1980-1982 թվականներին՝ Հայ բժիշկների լիբանանյան միության գործադիր անդամ։ 1996-2002 թվականներին եղել է համաշխարհային համաճարակաբանության ընկերակցության ընդհանուր քարտուղարը։ 1995 թվականից Հայաստանի հասարակական առողջապահության միության պատվավոր նախագահն է ։
Կենսագրություն
Հարություն Արմենյանը ծնվել է 1942 թվականին Բեյրութում։ Ավարտել է Բեյրութի Համազգայինի Նշան Փալանճյան ճեմարանը։ Ապա սովորել է Բեյրութի ամերիկյան համալսարանում՝ 1964 թվականին ստանալով բակալավրի, 1968 թվականին՝ բժշկագիտության դոկտորի աստիճան։ Այնուհետև ուսումը շարունակել է Բալթիմորի Ջոնս Հոփքինսի համալսարանում, որտեղից 1971 թվականին ստացել է հանրային առողջապահության մագիստրոսի աստիճան։ 1974 թվականին նույն համալսարանում պաշտպանել է դոկտորական ատենախոսություն հանրային առողջապահության բնագավառում։ Հարություն Արմենյանը 1974 թվականից դասախոսել է Բեյրութի ամերիկյան համալսարանում որպես համաճարակաբանության ասիստենտ-պրոֆեսոր, 1979-1984 թվականներին՝ որպես կրտսեր պրոֆեսոր, 1984 թվականից՝ պրոֆեսոր։ 1981-1983 թվականներին եղել է այդ համալսարանի Առողջապահական գիտությունների բաժնի դեկանի պաշտոնակատար, 1983-1988 թվականներին՝ դեկանը։ Դեռևս ութսունական թվականներից սկսել է աշխատակցել Բալթիմորի Ջոնս Հոփքինս համալսարանին՝ 1980-1986 թվականներին եղել է այդ համալսարանի համաճարակաբանության բաժնի ավագ գիտաշխատող, 1986-1987 թվականներին՝ համաճարակաբանության հրավիրյալ պրոֆեսոր, 1988 թվականից՝ պրոֆեսոր։ Զբաղեցրել է նաև կարևոր պաշտոններ այդ համալսարանում՝ 1988-1993 թվականներին եղել է համաճարակաբանության բաժնի ղեկավարի տեղակալ, 1993-1994 թվականներին՝ պաշտոնակատար։ 1989-1996 թվականներին ղեկավարել է Ջոնս Հոփքինս համալսարանի հանրային առողջապահության մագիստրոսի կոչում շնորհող ծրագիրը։ Հարություն Արմենյանը 1976-1981 թվականներին աշխատել է Բահրեյնի առողջապահության նախարարությունում, եղել է նրա մասնագիտական չափանիշների և համակարգային վերլուծությունների բաժնի կոորդինատոր։ Արմենյանն ակտիվ հանրային ծառայություններ է մատուցել մասնագիտական ոլորտում, բազում պրոֆեսիոնալ կազմակերպությունների և գիտական ընկերակցությունների անդամ է։ 1981 թվականից Կանխարգելիչ բժշկության ամերիկյան քոլեջի, Համաճարակաբանական միջազգային ընկերակցության անդամ է, 1996 թվականից՝ նաև վերջինիս գործադիր խորհրդի քարտուղարը։ 1986 թվականից ընտրվել է Ջոնս Հոփքինս համալսարանի գիտնականների ընկերակցության անդամ։ 1989 թվականից անդամակցել է Համաճարակաբանության և Համաճարակաբանական հետազոտությունների ամերիկյան ընկերակցություններին։ Իր բեղուն գիտահետազոտական գործունեության համար Հարություն Արմենյանն արժանացել է մի շարք ակադեմիական պարգևների, որոնց ընդարձակ ցանկն ընդգրկում է Հիգիենայի և հանրային առողջապահության միության մրցանակը՝ խորհրդատվական և դասախոսական աշխատանքի համար, Լիբանանի առողջապահության նախարարության պատվոգիրը, Էրնեստ Լիման Սթեբինսի մեդալը կրթության գերազանցության համար՝ շնորհված Հիգիենայի և հանրային առողջապահության դպրոցի կողմից, Բժիշկների ընկերակցության Ալֆա-Օմեգա-Ալֆա պատվավոր մրցանակը, և այլն։ Վերջերս նա արժանացավ Բրիտանական արքայական բժշկական քոլեջի գործակցի կոչմանը։
Հարություն Արմենյանը հեղինակ է հրատարակված բազմաթիվ գիտական աշխատությունների (տասնհինգ գիրք, յոթանասունչորս հոդված), համահեղինակ է նաև տասնութ գիտական գրքի, որոնք նվիրված են համաճարակաբանության, հանրային առողջապահության, կանխարգելիչ և գործնական բժշկության խնդիրներին։ 1989 թվականից հանդիսանում է «Հոդվածներ համաճարակաբանության ոլորտում» պարբերականի գլխավոր խմբագիրը, 1992 թվականից՝ Համաճարակաբանության ամերիկյան ամսագրի խմբագիրներից է։
Հարություն Արմենյանը 1978 թվականից ղեկավարել է մի շարք ծրագրեր տարբեր երկրներում, եղել է Բահրեյնի, ԱՄԷ-ի, Կատարի, Իրաքի, Լիբանանի, Օմանի, Սաուդյան Արաբիայի, Գերմանիայի, Հայաստանի առողջապահության նախարարությունների, ինչպես նաև Առողջապահության համաշխարհային կազմակերպության, ՄԱԿ-ի մանկական հիմնադրամի, Կարմիր խաչի, «Փրկեցեք երեխաներին» կազմակերպությունների խորհրդատու։ Նա հայանպաստ գործունեություն է վարում բազմաթիվ գիտակրթական, մշակութային կազմակերպություններում։ 1981-1986 թվականներին եղել է Համազգային կրթական միության կենտրոնական գործադիր վարչության անդամ։ 1978-1987 թվականներին հանդիսացել է Բեյրութի Կարագյոզյան հիմնադրամի խորհրդի անդամ, 1980-1982 թվականներին՝ Հայ բժիշկների լիբանանյան միության գործադիր խորհրդի անդամ։ 1980-ական թվականներին երեք տարի շարունակ հանդիսացել է Լիբանանյան Ազգային Առաջնորդարանի ղեկավար ժողովի անդամ։
Հիմնվելով հայ եկեղեցու երեք հարյուր տարիների արխիվային նյութերի վրա, համաճարակաբանական ուսումնասիրություններ է իրականացրել 16 երկրների վերաբերյալ։ 1988-1993 թվականներին հայկական հիվանդության և երկրաշարժի ազդեցության հետևանքներին նվիրված հետազոտությունը ընդգրկել է շուրջ 39.000 անձինք։ 1993 թվականից Հայաստանի ազգային առողջապահական ինստիտուտների գիտական խորհրդի անդամ է, 1995 թվականից՝ Հայաստանի հանրային առողջապահության միության պատվավոր նախագահը։ 1994 թվականից եղել է Հայաստանի ամերիկյան համալսարանի առողջապահական գիտությունների բաժնի դեկան, Առողջապահական ծառայությունների հետազոտման և զարգացման կենտրոնի տնօրեն, 1997-2009 թվականներին՝ նախագահը։
Գեղանկարչություն
Հարություն Արմենյանը նկարել սկսել է Բեյրութում 1976 թվականին՝ Լիբանանի քաղաքացիական պատերազմի օրերին ։ Ցուցահանդեսներ է ունեցել Բեյրութում, Լոս Անջելեսում, Երևանում։ 2014 թվականին Հայաստանի ամերիկյան համալսարանի «Ագեան» ցուցասրահը ներկայացրել է Հարություն Արմենյանի «Երանգներ` Հայաստան և անդին» նկարների ցուցահանդեսը ։
Արտաքին հղումներ
Կատեգորիա:Հայ բժիշկներ Կատեգորիա:1942 ծնունդներ Կատեգորիա:Հունիսի 18 ծնունդներ Կատեգորիա:Բեյրութ քաղաքում ծնվածներ Կատեգորիա:Հայ պրոֆեսորներ Կատեգորիա:Մովսես Խորենացու մեդալակիրներ Կատեգորիա:Ամերիկահայեր Կատեգորիա:Բեյրութի ամերիկյան համալսարանի շրջանավարտներ Կատեգորիա:Լիբանանցիներ հայկական սերմամբ
Լիհայ շրջան (Փենսիլվանիա)
Լիհայ շրջան (Lehigh County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 904 կմ² է, բնակչությունը՝ 349.497 մարդ (2010 թ. տվյալներով)։ Շրջկենտրոնն է Ալենթաուն բնակավայրը։ Կազմավորվել է 1812 թ.։
Կատեգորիա:Փենսիլվանիայի շրջաններ
Վյազովկա (գյուղ, Ալնաշսկի շրջան)
Վյազովկա (Вязовка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 64 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Ալնաշսկի շրջանի բնակավայրեր
Վիկտոր Կուդրյավցև (դիվանագետ)
Վիկտոր Կուդրյավցև (Виктор Сергеевич Кудрявцев, ), խորհրդային և ռուս դիվանագետ։
Կենսագրություն
1968 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1968 թվականից զբաղվում է դիվանագիտական գործունեությամբ։
Աղբյուրներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Լիուսվեռե
Լիուսվեռե (Liusvere), գյուղ Էստոնիայի Յարվամաա նահանգի Կոեռու շրջանում։
Արսեն Լյուպեն (ֆիլմ, 2004)
«Արսեն Լյուպեն» (Arsène Lupin), ռեժիսոր Ժան Պոլ Սալոմեի գեղարվեստական ֆիլմը։ Մորիս Լեբլանի՝ ջենտլմեն-կողոպտիչ Արսեն Լյուպենի մասին վիպաշարի երկու վեպերի ազատ էկրանավորումն է։
Սյուժե
Ֆիլմի գործողությունները տեղի են ունենում Նորմանդիայում 1894 թվականին։ 20-ամյա գեղեցկադեմ երիտասարդը տարված է ավանտյուրաներով, արկածներով ու գողություններով։ Նրա անունն արդեն հայտնի է արդեն ամբողջ Ֆրանսիայում. նրան կոչում էին Արսեն Լյուպեն։
Ֆիլմը սկսում է հետևյալ տեսարանով․ Արսեն Լյուպենի հայրը՝ Թեոֆրոստ Լյուպենն իր փոքր որդուն սովորեցնոմ է ֆրանսերեն։ Հետո նրան փորձում է բռնել ոստիկանությունը, սակայն նա կարողակում է փախչել։ Գիշերը նա գալիս է որդու մոտ և պատմում իր մասնագիտության մասին, ինչից հետո տղան կատարում է իր առաջին գործողությունը։ Հաջորդ օրը նա ծովափին գտնում է իր հոր դիակը։ Սարսափահար տղան փախչում է քաղաքից։
Անցնում են շատ տարիներ։ Արսենը դարձել է պրոֆեսիոնալ գող և կերպարանափոխման վարպետ, սակայն միաժամանակ նա չափազանց քաղաքավարի է բոլորի հետ։ Մասնավորապես ֆիլմի սկզբում նա նավապետին ստիպում է ներողություն խնդրել իր աղախնից։ Դրանից հետո Լյուպենը խորամանկորեն նավի ուղևորներին վաճառում է իրենց իսկ զարդերը, բայց նրան բացահայտում են և նա փախչում է՝ ցատկելով ջուրը։ Հաջորդ օրը Լյուպենը զինվորականի հագուստով գնում է հիվանդանոց՝ մոր մոտ։ Նա իմանում է, որ մորն այցելում է իր հորը սպանողը՝ նվեր թողնելով մի փունջ լուպին։ Մայրը փորձում է իր վրա գրավել որդուն ձերբակալելու եկած ոստիկանների ուշադրությունը, սակայն որդու աչքի առաջ մահանում է նրանց ձեռքերի վրա։ Մոր թաղման ժամանակ Արսեն Լյուպենը հանդիպում է իր զարմուհուն՝ Կլարիս Դրյո Սուբիզին, ում սիրահարված էր դեռ մանկությունից։ Գիշերը Արսենն ականատես է դառնում, թե ինչպես է վանականների միաբանությունը փորձում մահապատժի ենթարկել Կալիոստրոյի կոմսուհի Ժոզեֆինա Բալզամոյին, որին համարում են կախարդուհի։ Նա առաջին հայացքից սիրահարվել է Ժոզեֆինային և փրկում է նրան։ Պարզվում է, որ աղջիկը գողացել է ոսկե խաչելություններ, որոնք ցույց են տալիս յոթ աբբայությունների գանձի տեղը։ Նրանք մեկնում են գանձը որոնելու։
Արտաքին հղումներ
Կատեգորիա:2004 ֆիլմեր Կատեգորիա:Բրիտանական մարտաֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Բրիտանական քրեական ֆիլմեր Կատեգորիա:Իտալական մարտաֆիլմեր Կատեգորիա:Իտալական ռոմանտիկ ֆիլմեր Կատեգորիա:Իտալական քրեական ֆիլմեր Կատեգորիա:Իսպանական մարտաֆիլմեր Կատեգորիա:Իսպանական ռոմանտիկ ֆիլմեր Կատեգորիա:Իսպանական քրեական ֆիլմեր Կատեգորիա:Ֆրանսիական մարտաֆիլմեր Կատեգորիա:Ֆրանսիական ռոմանտիկ ֆիլմեր Կատեգորիա:Ֆրանսիական քրեական ֆիլմեր Կատեգորիա:Ֆրանսերեն ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆրանսիական ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Իտալական արկածային ֆիլմեր Կատեգորիա:Ֆրանսիական արկածային ֆիլմեր Կատեգորիա:Բրիտանական արկածային ֆիլմեր Կատեգորիա:Իսպանական արկածային ֆիլմեր Կատեգորիա:Ֆիլմեր Փարիզի մասին Կատեգորիա:2000-ականների արկածային ֆիլմեր Կատեգորիա:Վեպերի էկրանավորումներ Կատեգորիա:Իտալական թրիլեր ֆիլմեր Կատեգորիա:Բրիտանական թրիլեր ֆիլմեր Կատեգորիա:Ֆրանսիական թրիլեր ֆիլմեր Կատեգորիա:Ֆրանսիական մելոդրամա ֆիլմեր Կատեգորիա:Իտալական մելոդրամա ֆիլմեր Կատեգորիա:Իսպանական մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ֆրանսիական դետեկտիվ ֆիլմեր Կատեգորիա:Բրիտանական դետեկտիվ ֆիլմեր
Ռեսլմանիա
Անցկացվում է 1985 թվականից։ Սպորտային ժամանցի ասպարեզում շոուն ունի գրեթե նույնական նշանակություն, ինչ իրական մրցակցային սպորտում անցկացվող «Սուպերբոլը» (ամերիկյան ֆուտբոլ), ՈւԷՖԱ-ի չեմպիոնների լիգան (ֆուտբոլ) և այլն։ «Ռեսլմանիայի» ստեղծման գաղափարը պատկանում է ընկերության նախագահ և գործադիր տնօրեն Վինս Մաքմահոնին։
Ավելի քանի երեսուն տարիների ընթացքում «Ռեսլմանիայի» գրանցած հաջողության շնորհիվ «WWE»-ն համարվում է ամենահաջող պրոֆեսիոնալ ըմբշամարտի կազմակերպությունն աշխարհում։ Տարիների ընթացքում «Ռեսլմանիայում» են հանդես եկել այնպիսի հայտնիներ, ինչպիսիք են Արեթա Ֆրանկլինը, Սինդի Լոպերը, Մուհամմեդ Ալին, Միստր Թին, Էլիս Կուպերը, Լոուրենս Թեյլորը, Պամելա Անդերսոնը, Մայք Թայսոնը, Դոնալդ Թրամփը, Ֆլոյդ Մեյվեդերը, Սնուփ Դոգը, Դոնալդ Թրամփը, Շոն Քոմսը, Ֆլո Ռայդան, Քիդ Ռոքը և այլք։
Արտաքին հղումներ
Կատեգորիա:Պրոֆեսիոնալ ըմբշամարտ
Տոսախ մշտադալար
Տոսախ մշտադալար, տոսախազգիների ընտանիքի, տոսախ ցեղի բույս։
Նկարագրություն
Փոքր, մշտադալար ծառ է՝ մինչև 6-10 մ բարձրությամբ, սակայն մշակության մեջ թփանման տեսք ունի, արտակարգ խիտ ու կոմպակտ սաղարթով։ Ճյուղերը քառանիստ են, ընձյուղները կանաչ, խիտ տերևակալած։ Կեղևը մոխրադեղնավուն է, հարթ, ծեր ճյուղերի ու բնի վրա ծածկված մանր ճաքերով։ Տերևները երկարավուն-ձվաձև են կամ էլիպսաձև, հազվադեպ նեղ-էլիպսաձև, ռոմբաձև կամ կլորավուն, 1,5-3 սմ երկարությամբ, 0,5-1,3 սմ լայնությամբ, վերևի կողմից մուգ կանաչ, փայլուն, ներքևի կողմից ավելի բաց գույնի և անփայլ, կարճակոթունավոր։ Ծաղիկները հավաքված են ծոցային ծաղկաբույլերում։ Յուրաքանչյուր ծաղկաբույլում կա 1 վարսանդային ծաղիկ (երբեմն այդ ծաղիկը չի զարգանում)։ Առէջային ծաղիկների ծաղկապատի արտաքին զույգ թերթիկները ուժեղ արտափքված են, ներքևինները ունեն 2-2,5 մմ երկարություն, հակաձվաձև են կամ կլորավուն, բութ կլորավուն, երբեմն՝ սուր գագաթով։ Առէջները 1,5-2 անգամ երկար են ծաղկապատի ներքին թերթիկներից, իսկ սերմնարանի ռուդիմենտը կարճ է։ Պտղատուփը գնդաձվաձև է, 0,5-1 սմ երկարությամբ և 0,5-0,6 սմ լայնությամբ, եղջյուրիկներով։ Ծաղկում է մարտ-ապրիլին, պտուղները հասունանում են հուլիսին։
Տարածվածություն
Էկոլոգիական խումբը՝ VII։ Մշակության հավանական շրջանները 3, 8, 9-10, 12, 18-20, 23-25, 27-28, 31-32 :
Ծանոթագրություններ
Կատեգորիա:1753 թվականին նկարագրված բույսեր
Բուրգինիոն սու Կուսի
Բուրգինիոն սու Կուսի (Bourguignon-sous-Coucy), համայնք Ֆրանսիայի Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Հանդիսանում է Լան շրջանի կոմունա։
Կոմունայի INSEE կոդ՝ 02107։
Բնակչություն
Կոմունայի բնակչությունը 2010 թվականին կազմում էր 91 մարդ։
Տնտեսություն
2010 թվականի տվյալներով՝ աշխատունակ տարիքի 62 մարդկանցից (15-64 տարեկան) 46-ը տնտեսապես ակտիվ են եղել, 16-ը՝ պասիվ (ակտիվության ցուցանիշը՝ 74,2 է, 1999 թվականին՝ 57,1%)։ 46 ակտիվ բնակիչներից աշխատել են 37-ը (24 տղամարդ, 13 կին), գործազուրկ է եղել 9 մարդ (6 տղամարդ և 3 կին)։ 16 պասիվներից 3 հոգի եղել են աշակերտ կամ ուսանող, 4-ը՝ թոշակառու, 9 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Բելա Կովաչ
Բելա Կովաչ(Béla Kovács),, եղել է հունգարական քաղաքագետ, որը Հունգարիայում ծառայել է որպես գյուղատնտեսության նախարար 1945-1946 թվականներին։